
Para ulama mujtahid adalah kelompok manusia yang terpilih di sisi ALLAH 
Ta'ala. Mereka adalah pewaris ilmu Nabi kita Muhammad Sallallahu 'Alaihi 
Wasallam yang sebenar. 

Sifat para nabi itu adalah amanah dan sekaH-kali tidak akan mengkhianati 
ilmu yang mereka ada. Maka para ulama yang merupakan pewaris para 
nabi juga sudah tentu bersifat dengan sifat amanah dengan ilmu. 

Mutakhir ini, telah zahirlah satu kelompok manusia yang mendakwa 
bahawa merekalah ahli hadith sedangkan hakikatnya mereka jauh daripada 
gelaran tersebut. Mereka mendakwa para ulama mujtahid tidak bertemu 
dengan dalil bahawa akhir waktu bagi solat isya adalah dengan terbitnya 
fajar sodiq. 

Tuduhan mereka itu seolah-olah ingin mengatakan bahawa kitab-kitab 
feqah yang dipelajari zaman-berzaman itu ditulis tanpa ilmu dan dalil yang 
kukuh. 

Mereka mensyarahkan dalil hadis berkenaan akhir waktu solat isya' 
mengikut kefahaman mereka tanpa bersandarkan kepada ilmu dan 
pandangan yang benar. Malah pandangan yang mereka keluarkan tidak 
pernah disebutkan oleh mana-mana ulama mazhab sekalipun. 

Maka saya tergerak untuk menulis risalah kecil ini bagi menjelaskan 
maksud sebenar hadis-hadis berkenaan. Moga ianya menjadi panduan 
kepada orang-orang yang inginkan kefahaman dan kebenaran berdasarkan 
pandangan para ulama muktabar. Semoga ALLAH memberikan kefahaman 
kepada kita semua. Ameen. 



Terdapat tiga hadis yang menjadi perbahasan para ulama bagi menentukan 
akhir waktu solat Isya'. Ketiga-tiga hadis ini telah diriwayatkan oleh al- 
Imam Muslim rahimahullah di dalam Sahih Muslim. 





Daripada Abi Musa Al-Asy'ari Radhiyallahu 'Anhu, daripada Rasulullah 
Sallallahu 'Alaihi Wasallam: "Bahawa telah datang seseorang kepada 
RasuluUah SallaUahu 'Alaihi WasaUam bertanya tentang waktu solat. Maka 
RasuluUah menceritakan tentang waktu solat, pada malam pertama, 
Baginda Rasul memerintahkan lelaki tersebut mendirikan solat isya' setelah 
hilangnya rembang merah pada waktu malam. Kemudian pada hari 
seterusnya, Baginda mengakhirkan solat isya' sehingga sepertiga malam 
yang pertama. Setelah subuh, Baginda memanggil lelaki tersebut lalu 
bersabda: (Waktu solat isya' itu adalah di antara dua waktu tersebut.) 

Daripada Sa^^duna Abdullah bin 'Amru bin Al-'Asr Radhiyallahu 'Anhuma 
behau berkata: "Seseorang itu telah bertanya kepada Baginda Rasulullah 
Sallallahu 'Alaihi Wasallam tentang waktu-waktu solat, maka Baginda 
Rasulullah menjawab: (Waktu isya' itu adalah sehingga pertengahan 
malam.) 

Daripada Sayyiduna Abi Qotadah Radhiyallahu 'Anhu, katanya bahawa 
Rasulullah Sallallahu 'Alaihi Wasallam pernah bersabda: (Sesungguhnya 
bukanlah tidur itu dikira sebagai sesuatu yang melampaui batas, 
tetapi yang disebut sebagai melampaui batas itu adalah orang yang 
tidak menunaikan solat sehingga masuknya waktu solat yang 
berikutnya.) 

Ketiga-tiga hadis tersebut menunjukkan bahawa baginda Nabi Sallallahu 
'Alaihi Wasallam telah menerangkan tentang akhir waktu solat isya'. 



Berlaku perbezaan pandangan di kalangan para ulama terhadap masalah 
ini:- 

Pandangan pertama 

Berdasarkan hadis yang diriwayatkan oleh Sayyiduna Abu Musa Al-Asy'ari. 
Akhir waktu isya adalah sepertiga malam yang pertama. 

Para ulama Mahki^^ah [dalam pandangan masyhur], Hanabilah [dalam 
salah satu riwayat daripada Imam Ahmad], Al-Imam al-Istokhry(ulama 
mazhab Syafie], Sa^^iduna Umar dan Sa^^iduna Abu Hurairah, berpegang 
dengan pandangan ini. 

Para ulama Maliki^^ah dan Hanabilah menamakan waktu itu dengan waktu 
Al-Ikhtiar. Manakala waktu selepas sepertiga malam itu disebut waktu 
Dhorurat. Waktu dhorurat iXu berlansung sehinggalah terbit fajar. 

Mereka [ulama Malikiyyah dan Hanabilah] berpandangan bahawa, 
diharamkan bagi seseorang tersebut melewatkan solat isya sehingga keluar 
daripada waktu al-ikhtiyar. Waktu dhorurat hanya dibenarkan kepada 
seseorang yang terpaksa menunaikan pada waktu tersebut sahaja. 

Manakala para ulama Syafieyah berpadangan bahawa waktu sepertiga 
malam tersebut disebut sebagai waktu al-Mukhtar/al-Ikhtiyar dan selepas 
sepertiga malam ianya disebut sebagai waktu al-Jawaz (Waktu harus]. 

Ini bermaksud, bagi pandangan mazhab Syafie, selepas sepertiga malam, 
seseorang itu masih harus menunaikan solat isya kerana waktu masih 

panjang. 

Telah disebut dalam hasyiah Ad-Dusuqi [kitab rujukan utama dalam 
mazhab maliki] bahawa, kiraan sepertiga malam tersebut adalah bermula 
daripada terbenam matahari, bukannya bermula daripada awal waktu isya 
seperti disangka oleh sebahagian manusia. 

Pandangan kedua 



Berdasarkan hadis Sa^^iduna Abdullah bin Amru bin Al-'Asr Radhiyallahu 
'Anhuma. Akhir waktu solat isya ialah pada pertengahan malam. 

Ini adalah merupakan pandangan al-Imam Ahmad bin Hanbal yang kedua. 

Menurut al-Imam al-Buhuti Rahimahullah di dalam kitab Raudh al-Murbi' 
dan al-Imam Ibnu Qudamah al-Maqdisi rahimahullah di dalam kitabnya al- 
Mughni. 

"Pandangan yang rojih di sisi Hanabilah ialah waktu akhir bagi solat 
isya ialah sepertiga malam." 

Namun begitu al-Imam Ibnu Qudamah menyatakan jika seseorang itu 
melewatkan solat isya sehingga pertengahan malam maka hukumnya 
adalah harus. Selepas pertengahan malam adalah waktu dhorurat, dan 
waktu tersebut berterusan sehingga terbit fajar yang kedua iaitu fajar 
sodiq. 

Pandangan ketig a 

Berdasarkan hadis Sa^^iduna Abu Qotadah Radhiyallahu 'Anhu, waktu 
akhir bagi solat isya ialah apabila masuknya waktu solat yang selepasnya. 

Tidak boleh kita mengqiyaskan waktu akhir solat isya dengan waktu akhir 
bagi solat subuh yang ianya berakhir sebelum masuk waktu zohor. Ini 
kerana terdapat dalil yang khusus menyebutkan bahawa akhir waktu 
subuh adalah dengan terbitnya matahari. 

Terdapat mafhum hadis yang diriwayatkan oleh Imam al-Bukhari dam 
Muslim tentang perkara ini. 

Sabda Rasulullah:- 

Maksudnya: "Sesiapayang sempat menunaikan satu rakaatSubuh sebelum 
terbit matahari, maka dia telah mendapatkan solatsubuh secara tunai." 



Secara ringkasnya, semua solat wajib itu akhir waktunya adalah masuknya 
waktu solat selepasnya melainkan solat Subuh kerana terdapat dahl khusus 
yang menyebutkan bahawa akhir waktu bagi solat subuh ialah terbit 
matahari. 

Apabila kita memahami perkara ini, maka dapatlah kita ketahui bahawa 
tidak ada selang masa di antara isya dan subuh berdasarkan hadis yang 
diriwayatkan oleh Sa^^iduna Abu Qotadah. 

Selagi belum terbit fajar, maka waktu isya masih ada pada ketika itu. 

Ini merupakan pandangan yang dipegang oleh para ulama Syafieyah dan 
Hanabilah. lanya juga merupakan pandangan tidak masyhur bagi mazhab 
malikiyah. 

Para ulama hanafiah juga berpegang dengan dalil yang diriwayatkan oleh 
Al-Imam Thohawi Rahimahullah daripada Sa^^iduna Nafi' bin Jubair 
Radhiyallahu 'Anhu katanya: 



Maksudnya: "Sayyiduna Umar telah menulis sepucuk surat kepada 
Sayyiduna Abu Musa aI-Asy'ari dengan menyatakan: [dan tunaikanlah solat 
isya itu pada mana-mana bahagian malam sekalipun yang kamu kehendaki 
dan janganlah kamu lalai terhadap perkara tersebut.]" 

Al-Imam Thohawi juga ada meriwayatkan daripada Ubaid bin Juraij 
Radhiyallahu 'Anhu bahawa beliau telah bertanya kepada Sa^^iduna Abu 
Hurairah radhiyallahu 'anhu: 



Maksudnya: "kpakah penghujung waktu bagi solat isya? Sayyiduna Abu 
Hurairah menjawab: Penghujungnya ialah terbit fajar." 

Kedua-dua hadis ini disebutkan oleh pengarang Tla as-Sunan iaitu al-Imam 
Zafr Ahmad Al-Uthmani at-Tahanawi RahimahuUah bahawa rijalnya thiqah 
dan sanadnya sohih. 

Adakah berlaku pertembungan di antara hadis-hadis tersebut? 

Secara zohirnya, ketiga-tiga hadis tersebut nampak seolah-olah 
bertentangan. Namun terdapat kemungkinan untuk menggabungkan 
maksud ketiga-tiga hadis tersebut. 

Ini kerana para ulama usul fiqh telah menyebut: 



Maksudnya: "Beramal dengan kesemua dalil itu lebih utama daripada 
menafikan jungsi sebahagiannya." 

Hadis yang digunakan oleh mazhab Maliki dan Hanbali itu boleh 
ditanggungkan bahawa ianya merujuk kepada waktu yang mustahab sama 
ada yang menggunakan pandangan sepertiga atau pertengahan malam. 
Sebaiknya jangan dilewatkan setelah pertengahan malam tanpa ada sebab 
yang mendesak. 

Al-Imam Thohawi telah menyebutkan di dalam Syarah Ma'ani Al-Athar 
bahawa zahir keseluruhan hadis itu sama sekali tidak bercanggah dan 
kesemuanya menunjukkan bahawa akhir waktu isya itu ialah terbit fajar 
sodiq . 

Kata beliau lagi bahawa waktu bagi solat isya terbahagi kepada tiga:- 

1. Sehingga sepertiga malam ini adalah waktu paling afdhoI. 

2. Bermula dari sepertiga malam sehingga pertengahan malam [ini 
adalah kurang sedikit kedudukannya jika dibandingkan dengan yang 
pertama] 

3. Setelah pertengahan malam sehingga sebelum terbit fajar sodiq [ini 
adalah kurang kedudukannya dibandingkan dengan yang pertama 
dan kedua]. 




Kesimpulan 



Sudah terang lagi bersuluh bahawa para ulama terdahulu sangat tehti 
dalam bermuamalah dengan nas-nas syarak. Mereka sama sekaH tidak 
bahaskan dengan kejahilan apatah lagi mengikut nafsu. 

Berbeza dengan kelompok kaum muda atau lebih dikenali sebagai wahabi 
pada zaman mutakhir ini yang suka menghukum para ulama ummah 
dengan kejahilan sedangkan yang jahil itu adalah diri mereka sendiri. 

Sifat bongkak, serta mendakwa diri berilmu itu adalah pakaian warisan 
mereka. Maka sudah tentu ianya jauh daripada keberkatan dan kebenaran. 
Mereka sering melakukan penyelewengan nas-nas dan mentafsirnya 
mengikut hawa nafsu tanpa berpandu kepada ilmu yang sebenar. Risalah 
saya ini hanya menjawab salah satu isu yang mereka keluarkan. Semoga 
ianya menjadi salah satu panduan kepada yang dahagakan ilmu dan 
kebenaran serta menjadi amal kebajikan bagi saya di akhirat kelak berkat 
junjungan besar baginda Nabi Sallallahu 'Alaihi Wasallam. 




[29/05/2015] 

